Saking kathah sumber, kalebet Iliad lan Odisseia Helene punika lare estri Zeus lan Leda, garwa Raja Sparta, Tindareus [3][4][5][6][7][8]. Sandiwara karyanipun Euripides, Helene dipunserat nalika pungkasan abad kaping 5 SM dados sumber paling tua ingkang nyariosaken wiyosipun Helene bilih : sanajan bapakipun punika Tindaerus, ananging Helene punika putri Zeus. Kanthi wujud banyak (angsa), Zeus dipunuyak déning manuk garudha lan dipunslametaken déning Leda. Sasampunipun celak kalihan Leda banjur dipunperkosa. Leda nglairaken satunggal tigan ingkang dados Helena.